Հոսպիսի և պալիատիվ օգնության համաշխարհային օրն այս տարի նշվում է հոկտեմբերի 12-ին: Այսօր «Մեդիա կենտրոնում» Հայաստանում ոլորտի խնդիրներն էին քննարկում Առողջապահության նախարարության աշխատակազմի ղեկավար Սուրեն Քրմոյանը, Ազգային ժողովի Առողջապահության,մայրության և մանկության հարցերի մշտական հանձնաժողովի փորձագետ Արա Տեր-Գրիգորյանը,Ֆանարջյանի անվան ուռուցքաբանության ազգային կենտրոնի Պալիատիվ թերապիայի բաժնի վարիչ Հրանտ Կարապետյանը և իրավաբան Վիոլետա Զոփունյանը: